Man (68) val na sy dood uit woonstelblok | Maroela Media
ŉ Man, vermoedelik 68 jaar oud, is dood nadat hy Sondagmiddag van die tweede verdieping van ŉ woonstelblok in Pietermaritzburg geval het.
Werner Vermaak, woordvoerder van ER24, sê die voorval het by ŉ woonstelblok in Northdale gebeur. Volgens Vermaak het paramedici net na 13:00 by die toneel opgedaag waar die polisie reeds die gebied afgesper het.
“Paramedici het die man gevind waar hy naby die gebou lê. Volgens omstanders het die man glo van die balkon van ŉ woonstel op die tweede verdieping geval,” het Vermaak gesê.
“Die man is ondersoek, maar ons kon niks vir hom doen nie en hy is op die toneel dood verklaar.”
Die presiese omstandighede van die voorval word deur die polisie ondersoek. Die e-Tol stelsel kom | Die Vryburger
Die Nasionale Vergadering het ‘n wetsontwerp goedgekeur wat die e-tolstelsel op snelweë mag implementeer.
Ben Martins, Minister van Vervoer, sê die wetsontwerp is belangrik om die toepaslike implementering van die stelsel te verseker.
Hierdie maatreëls is nodig om die voorsiening van openbare vervoer en ander projekte in Sentraal Transvaal te fasiliteer, het hy gesê.
Hy het die beroep om die e-tolstelsel te skrap verwerp. Hy het gesê as tolgeld nie gevra word nie gaan dit ‘n negatiewe invloed op die SA Nasionale Padagentskap (Sanral) hê om kapitaal in te samel vir infrastruktuur ontwikkelingsprogramme.
Berigte doen die rondte dat vakbonde besig is om te organiseer en te reël vir stakings en optogte in die gebiede.
One thought on “Die e-Tol stelsel kom”
Nick March 6, 2013 at 2:56 pm
Kan ons almal saam ‘n veltog loods om ‘n referendum af te dwing ?
Kom ons staan saam met alle moontlike organisasies om druk toe te pas ,om ons
demokratiese reg uit te oefen .